Roger Waters nyomására lemondta izraeli koncertjét a Pink Floyd zenéjét játszó zenekar | 24.hu
roger watersizraelpink floyd
2018. 12. 09. 21:24
„Szánalmasan rosszindulatú és tiszteletlen lépés lenne Izrael szegregált közönsége előtt énekelni dalaimat és hozzájárulni az ország rasszista és apartheid kormányának kulturális szerecsenmosdatásához” – írta Waters Facebook-üzenetében. „Az emberek, akiket szórakoztatni szándékoznak, megölik szomszédaik gyermekeit, naponta lövik le őket hidegvérrel. Minden emberiesség nevében kérlek benneteket, hogy hallgassátok meg kérésemet, és még ma mondjátok le” – tette hozzá.
A koncertek törlésére felkért együttes néhány órán belül bejelentette szintén a Facebookon, hogy egyik izraeli fellépésüket sem tartják meg. Később internetes támadások érték őket, és felszámolták Facebook-oldalukat. Az Egoeast szervezőiroda továbbra is mindent elkövet, hogy ennek ellenére fellépjenek, és szerintük még van rá esély, hogy mégis megrendezik a koncerteket. Ugyanez az együttes 2017 januárjában igen sikeres előadókörutat tartott ugyanezekben az izraeli városokban, és akkori szereplésük nem okozott semmiféle gondot vagy negatív visszhangot.
Címkék: roger watersizraelpink floyd